ALCHEMY OF SOULS IKALAWANG YUGTO
Dala namin ang alak na gagamitin sa pag-aalay sa mga ninuno ng Jinyowon.
Gumamit kayo ng ibang tubig sa paggawa nito.
Dahil kasi sa tagtuyot sa nakaraang tatlong taon,
ang balon na dati naming ginagamit ay natuyo.
Kaya gumamit kami ng ibang pinagkukunan.
-Naku po! -Naku po!
-Hindi! -Anong--
Gumawa kayo ulit.
Paumanhin?
Pero wala kaming tubig.
Paano kami makagagawa ng alak?
O maaari mo bang hayaan kaming gumamit ng tubig ng Jinyowon, binibini?
Maaari siyang pumasok at kunin iyon.
-Opo, aking binibini. -Ako?
Sige na.
-Dali. -Bilis.
Nawala na naman ang binibini sa silid niya.
Dito ka lang at hintayin mo ako.
Opo.
Ang ganda.
Alak ba iyan?
Heto.
Magandang uri ito.
Mabango.
Mayroon ka pa ba?
Mayroon pa akong isang bote.
-Ibigay mo sa akin. -Sige.
Aking binibini!
-Maghanap kayo roon! -Bilis.
Sige, heto.
Sandali.
Ang ganda.
Ngayon lang ako nakakita ng ganoon kagandang babae.
Sa palagay ko mula siya sa pamilya Jin.
Si Binibining Jin Cho-yeon ang tanging anak nila.
Jinyowon pa rin iyon.
Marahil sinaniban siya ng isang relikya.
Pinagbawalan nila ang mga tagalabas na pumasok sa loob ng tatlong taon.
Marahil puno ito ng mga multo.
Multo man siya o hindi, sana makita ko siyang muli.
Ikaw talagang…
'Wag kayong mag-usap tungkol sa mga multo 'pag naghahatid tayo ng inuming pamburol.
-Hay naku. -Paumanhin.
Bago tayo pumasok…
Itinataboy nito ang mga multo. Kumuha kayo.
Ano ito?
Gumagana rin ito sa mga soul shifter.
Naaalala mo si Naksu, ang soul shifter
na nagwasak sa Songrim tatlong taon na ang nakalipas?
Dinurog hanggang maging pulbo ang katawan niyang naging bato
at ginamit para gawin ang mga ito.
-Gamit ang labi niya? -Oo.
Kalokohan.
Nasa ilalim ng Lawa ng Gyeongcheondaeho ang katawan niya.
Hay, naku.
Hindi ako makapaniwalang binili mo ito. Sinayang mo ang pera mo.
Ano ba!
Magtiwala kayo sa akin.
Kapag nakakita kayo ng isang soul shifter,
ipakita niyo ito na nagtataglay ng enerhiya ni Naksu at--
Ginawa mo ba iyon?
Hindi!
Hintayin n'yo ako! Huwag n'yo akong iwan!
-Ano 'yon? -Pambihira!
Kagagawan ba ito ng isang soul shifter?
-Sino 'yon? -Sino 'yon?
Isa ba siyang soul shifter?
Mamamatay na ba tayo?
Lumayo ka!
-Alis. -Lumayo ka!
-Umalis ka! -Alis!
-Lumayo ka! -Umalis na tayo!
Sandali.
Mukhang hindi siya isang soul shifter.
Ano 'yan?
Isang anting-anting.
Nagtataboy ba 'yan ng soul shifter?
Saan n'yo nakuha? Sa Nayon ng Gaema?
Oo.
-Magkano? -Isang pilak na nyang.
-Para sa tatlo? -Hindi.
Para sa isa. Tatlong nyang lahat.
Panginoon.
Ang mahal niyan.
Kulang sa etika ang nayon na iyon.
May sampu para sa isang nyang sa ibang lugar.
Talaga? Aling nayon?
Hindi iyon ang punto!
Pambihira.
Dapat mong masulit ang binayad mo.
Kung gusto n'yong mabuhay,
tumabi kayo at yumuko.
Kahit nasa iyo ang yelong bato,
isang patak lang ba ang kayang gawin ng kasanayan mo sa Tansu?
Dahil namatay na ang katawan mo,
isa ka ring soul shifter katulad ko.
Para sa iba,
pareho tayong halimaw.
Tapos ka na ba?
Kung hindi, bilisan mo dahil ang isang patak na iyon
ay magiging napakasakit.
Wala kang karapatang magsalita kung lumipat ka sa katawan ng anak mo.
Hindi ka pala isang soul shifter
kundi isang salamangkerong pumapatay ng mga soul shifter.
Salamat sa pagligtas sa amin, panginoon.
-Bote ba ng alak iyan? -Opo.
Hay, naku.
Lumipat ang ama niya sa katawan niya?
Kawawang bata.
Nagiging bato nga ang mga soul shifter kapag namatay sila.
Panginoon.
Namatay po si Naksu at naging bato, tama?
Sabi ko sa inyo, tama ako.
Gawa talaga sa labi niya ang mga anting-anting na ito.
Mapapangalagaan kami ng anting-anting na ito mula sa mga halimaw na gaya niya.
Panginoon.
Gusto niyo po ng isa?
Mapapangalagaan kayo
ng anting-anting na ito mula kay Naksu?
Iniisip siguro ng mga tao…
na buhay pa siya.
Naku. Patay na si Naksu, siyempre.
Kahit nasa ilalim siya ng Lawa ng Gyeongcheondaeho,
takot pa rin ang mga tao sa kaniya.
Maglilinis mamaya ang mga tauhan ng Songrim.
Panginoon, ano ang pangalan mo?
Sa tingin ko, alam ko kung sino siya.
Siya ang taong naabot ang Hwansu
gamit ang yelong bato.
Siya ang salamangkerong iyon.
'Yong muntik nang mapatay ni Naksu?
Si Senyorito Jang?
Anong uri ng relasyon mayroon silang dalawa?
Mapapangalagaan kami ng anting-anting na ito mula kay Naksu.
Kung itatago ko ito,
hindi kita makikita kahit dumating ka.
Katulong niya si Naksu.
Siya rin ang katipan niya.
At bilang ganti sa kaniyang walang pasubaling pag-ibig,
sinaksak siya nito
sa puso gamit ang isang espada.
ALCHEMY OF SOULS IKALAWANG YUGTO
Ang enerhiya ng langit ang namamahala sa hangin, mga ulap, at ulan.
Umabot sa lupa ang enerhiyang ito at lumikha ng isang malaking enerhiya.
Isang bayan ang itinatag sa paligid ng Lawa ng Gyeongcheondaeho,
isang lawang kumakatawan sa enerhiyang iyon.
Ang pangalan ng bayan ay Daeho.
dahil sa laki ng lawa nito.
Ang kuwentong ito ay tungkol sa mga salamangkero ng Daeho, isang lugar na wala
sa mga aklat ng kasaysayan o mga mapa.
Mukhang masarap 'yan.
-Salamat. -Sana masiyahan kayo.
Marahil isa 'yong soul shifter.
Natatakot ako.
Nawala n'yo siya?
Tumakas siya papuntang Jinyowon, sa lahat ng lugar.
Sa Jinyowon?
JINYOWON
Hindi pinapayagan ang mga tagalabas na pumasok sa Jinyowon.
Alam kong sa nakalipas na tatlong taon,
ipinagbawal ng Jinyowon ang pagpasok ng mga tagalabas.
Pero kagyat ang sitwasyong ito. Nagtago ang isang soul shifter sa loob.
Pakisabi kay Binibining Jin na kausapin ako.
Tatanggi pa rin siya.
Siya ang pinuno ng Songrim.
Ang lakas ng loob ng isang babaylan na tumangging ihatid ang kaniyang mensahe?
-Patawad. -Buksan ang tarangkahan ngayon din!
Binibining Jin.
Tatlong taon kitang hindi nakita.
Kumusta ka na?
Hindi ako lumabas para makipagkumustahan.
Ayaw ng aking ina na pumasok sa Jinyowon ang mga tagalabas.
Umalis ka na.
Isa itong mapanganib na sitwasyon.
Marami na ang ipinahamak ng isang soul shifter sa Daungan ng Yeongpo.
Maaaring masaktan ang mga mamamayan ng Jinyowon.
Gaya ng ama ko?
Paano mo maliligtas ang iba kung nabigo kang iligtas…
ang ama ng iyong katipan?
Pagkatapos ng nangyari,
hindi mo ako binigyan ng pagkakataong humingi ng tawad.
Kaya mabigat ito sa puso ko.
Kung gayon, patuloy kang magsisi.
Sana hindi mo ito kailanman makalimutan.
Binibining Jin.
Umalis ka na.
Mayroon bang
pumasok sa Jinyowon?
Oo.
Sa palagay ko, si Jang Uk iyon.
Kasama namin siya sa pagtugis sa soul shifter.
Si Jang Uk?
Sinasabi mo bang basta na lang siyang pumasok?
Sinusunod lang niya
ang utos ng pamilya ng hari at ng Nagkakaisang Kapulungan.
Isasara ko na ang tarangkahan.
Umalis na kayo.
Walang dudang mahuhuli ni Uk ang soul shifter.
Maghintay na lang tayo dito.
Sige.
Si Jang Uk
ay nasa loob ng Jinyowon?
Opo.
Narito siya para hulihin ang nagtatagong soul shifter.
Nasa tangkil pa rin ba si Bu-yeon gaya ng habilin sa kaniya?
May harang sa paligid ng silid niya,
kaya halos hindi na ito makikita.
Hindi siya mahahanap ni Jang Uk.
Mukhang matagal ka nang lumipat.
Ano ito?
Ano ang lugar na ito?
Isang bilangguan?
Huwag mong galawin iyan.
Sino ka? Paano ka nakapasok dito?
Mukhang baliw ka.
Marahil isa kang hamak na babaylan ng Jinyowon.
Ang lakas ng loob mong itutok sa akin 'yan?
Hindi kapani-paniwala.
Pumasok ka ba sa silid na ito matapos mong sirain ang harang?
Bilang isang babaylan, alam mo marahil kung sino ako.
Sino ka?
Ano ang lugar na ito?
Isa ba itong bilangguan?
Nakakulong ka ba rito?
Hindi ito isang bilangguan.
Puwede ko itong gamiting apakan.
Ibato mo rin ito sa pader.
Ano?
Masyado bang patag?
Kung gayon…
Mas mainam ba ito? O ito?
Alin kaya ang mas maganda?
Mukhang nakakulong ka rito.
Hindi ba puwede ang mga ito?
May sakit ka siguro.
Mas maganda kaya ito?
Aalis ka na?
Isama mo ako.
Gusto mong
sumama sa akin?
Matagal na akong hindi nakakalabas.
Naaamoy ko ang mga bulaklak sa damit mo.
Marahil bumukadkad na ang mga rosas.
Ganito.
Nauunawaan kong nais mong makalabas.
Pero hindi kita matutulungan.
Gamitin mo na lang 'yon para lumabas.
Pero nakakapagod 'yon.
-Gusto kong sumama sa iyo. -Hoy, Hamak na Babaylan.
Lumayo ka kung ayaw mong matulad sa pangtusok na 'yon.
Hindi ako sanay…
na may taong sobrang lapit sa akin.
Ang ganda ng batong iyan.
Nasa iyo marahil
ang enerhiya ng langit.
Mukhang hindi ka ganoon ka hamak.
Ikaw.
Nakikita mo kung ano ang nasa loob ko?
Oo.
Nakikita ko ang enerhiya sa mundo.
Narinig ko na may babaylan na nagagawa 'yan.
Kung gayon, ikaw iyon?
Sabihin mo sa akin. Sino ka?
Hindi ko maaaring sabihin kung sino ako dahil sa isang dahilan.
Pero 'pag nalaman mo kung sino ako,
siguradong gugustuhin mong ilabas ako dito.
Nasaan si Jang Uk?
Nakakita ako ng mga bakas ng pakikipaglaban niya sa soul shifter.
Maging malapit sa tangkil ni Ate?
Hindi ako tumingin doon dahil sa harang.
Hindi. Ang lugar na iyon ang pinakamahina.
Magiging mahirap kapag nagkita sila.
Dahil ikinulong ka nila na may harang,
sa palagay ko hindi ka lang basta baliw.
Kapag inilabas mo ako rito, sasabihin ko sa iyo kung sino ako.
Magugulat ka talaga.
-Kalimutan mo na. -Hindi ka ba nagtataka tungkol sa akin?
Hindi kami magkasundo ng Jinyowon.
Ayaw kitang palabasin at palalain pa ang relasyon namin.
May hinanakit ka sa Jinyowon?
Ikaw.
Ito ba ay para tulungan kang makatakas?
Hindi maganda ang pagkakagawa.
Inabot ako ng tatlong araw para gawin 'yan.
Tatlong araw?
Hoy!
Kung ayaw mo akong isama, sige.
Pero kailangan mo bang gawin 'yon?
Paghihinalaan nila ako kapag nakatakas ka pag-alis ko.
Gusto kong umiwas sa gulo.
Inabot ka ng tatlong araw, tama?
Ipagpaliban mo ang pagtakas mo nang tatlong araw para hindi ako maapektuhan.
Pamamasyal lang naman 'yon, hindi pagtakas.
Kahit makalabas ako rito,
wala akong magagawa kundi bumalik.
Bakit nila ikinulong ang isang kahanga-hangang babaylan?
Ano ang naging kasalanan mo?
Ang mabuhay.
Ang umiral sa mundong ito.
Kasalanan ko
ang mabuhay sa mundong ito na hindi dapat.
Isa akong taong matagal nang namatay.
Kagagawan ito ni Jang Uk.
Baka lumapit siya nang husto sa tangkil.
Ate.
May pumasok ba dito?
Wala.
Sino pa ba ang puwedeng pumasok dito maliban sa inyo ni Ina?
Ano'ng problema?
May nangyari ba?
May isang soul shifter na pumasok at nagtago sa Jinyowon.
May pumasok ding salamangkero para hulihin siya
at nagdulot ng gulo.
Isang soul shifter?
Isang halimaw na iba ang kaluluwa sa katawan nito?
Oo.
Pero napatay na namin ang soul shifter, kaya 'wag kang mag-alala.
Isa pala siyang salamangkero na pumunta rito para patayin ang soul shifter.
Sapat na ito para tulungan kang makatakas.
Tandaan mo ang sinabi ko.
'Wag mong sasabihin sa kanila ang tungkol sa akin at maghintay bago ka lumabas.
Sige.
Puwedeng dalawa pa?
Hindi ako matangkad kagaya mo.
Sapat na ba ang dalawa?
-Medyo maliit ka. -Kung gayon, puwedeng tatlo?
Salamat.
Pambihira.
Siya nga pala, bakit mo ako tinutulungan?
Bakit nagbago ang isip mo?
Dahil pareho tayong nagkasala sa parehong krimen.
Kasalanan ko rin ang mabuhay…
na hindi dapat.
Isang taong kapareho ng kasalanan…
Mukhang bumukadkad na nga ang mga rosas.
SONGRIM
Pumasok ang soul shifter na ito sa isang bangka sa Daungan ng Yeongpo
at pinatay ang lahat nang nasa loob nito.
Patuloy kaming nakakahanap ng mga soul shifter na nawawalan ng kontrol.
At pinatay silang lahat ni Uk.
Sang-ayon kasi ang lahat na iyon ang paraan para pakinabangan si Jang Uk,
na muling isinilang sa kapangyarihan ng batong yelo.
Hindi totoo 'yan.
Sumunod lang siya sa desisyong iyon.
Ikaw ba ay…
naiilang pa rin sa kaniya?
Bumalik na si Yul sa Moog ng Seoho.
Ikaw na lang ang kaibigan niya.
Hindi mo dapat ilayo ang sarili mo sa kaniya.
Hindi ganoon ang hangad ko.
Hindi ko lang…
alam kung paano makitungo sa kaniya.
Hindi ko siya magawang batiin sa taglay niyang kapangyarihan.
Pero hindi ako puwedeng maging malungkot
at sabihing sumuko na lang siya.
Nag-iba na ang mga bagay.
Ginamit niya ang kapangyarihan ng yelong bato
para patayin ang soul shifter na ito,
kaya mahihirapan siyang matulog ngayong gabi.
Ay, naku.
Sinabi sa akin ng Songrim.
Senyorito, ayos ka lang ba?
Lagi naman akong maayos.
Ikamamatay mo ang pag-aalala sa akin.
Sinabi ko sa iyong huwag mag-alala.
Dahil ginamit mo ang espadang 'yan,
mahihirapan ka rin ngayong gabi.
Sanay na ako ngayon.
Natitiis ko na.
Pinainit mo ba ang silid niya?
Maghanda ka ng matapang na alak at maglagay ka ng brazier sa loob.
Natatakot akong pumasok sa silid niya.
Kinikilabutan ako, at nilalamig ang gulugod ko
-kapag nasa malapit ako. -Ay, naku.
Sindihan mo ang brazier, dadalhin ko ito sa loob.
Opo.
-Iligtas mo ako. -Pakiusap, tulungan mo ako.
Ayaw kong mamatay.
Ibigay mo sa akin ang yelong bato!
Dahil ginamit niya ang enerhiya ng langit,
nagkukumpulan sa kaniya ang mga multo para humigop ng kapangyarihang 'yon.
Sila ay maingay, malamig, hindi kaaya-aya, at nakakaawa.
Iyon ang kabayaran sa pagkuha ng yelong bato
at paggamit ng enerhiya ng langit.
Isasara sa ngayon ang Daungan ng Yeongpo
dahil nawalan ito ng mga manggagawa dahil sa soul shifter.
Mag biyaheng lupa kayo sa paghatid n'yo sa mga kalakal sa Moog ng Wol.
Sa Daegangtongun ang pinakamabilis.
Opo, panginoon.
Mukha na talagang pinuno ng Songrim si Senyorito Park.
Maaaring hindi siya ang pinakamahusay sa paglikha ng mga salamangka,
pero napakagaling niyang mangangalakal.
-Binibining Heo. -Ano 'yon?
Nagpasya ba si Binibini Heo na 'di na bumalik sa Moog ng Wol?
Siya ang nag-aalaga sa katawan na kinaroroonan ng kaluluwa ng Reyna.
Kaya hindi siya makaalis.
Sinabi mo bang bumisita siyang muli sa inyo?
Opo, panginoon.
Nag-aalala siya dahil hindi makatulog nang maayos ang aming senyorito,
kaya lagi niya itong dinadalhan ng gamot na kaniyang hinanda.
At inalok man lang ba siya ni Uk ng tsaa bilang pasasalamat?
Nauunawaan ko ang nararamdaman niya, kaya tumutulong ako.
Pero mahirap ito.
Hay, naku.
Lagi kong sinasabi sa kaniya na sumuko na,
pero hindi ito gumagana.
Patuloy kong susubukan.
Hay, naku. Siya nga pala, bibisitahin mo ba si Park Jin?
-Opo. -Kung gayon,
maaari mo ba siyang pigilan
na ituloy ang bago niyang libangan?
Lahat ng tao sa Songrim ay may binurong dila na dahil sa kaniya.
Binurong dila?
Ang gulo ng mga panlasa namin.
Ano kaya ang ginagawa niya?
Hay, naku.
Panginoon.
Ano'ng ginagawa mo?
Kumusta, Madam Kim.
Gumagawa ako ng labanos na kimchi.
Ang lahat ng ito?
Hindi mo lang alam kung gaano kasaya ang mga nasa kusina
tuwing binibigyan ko sila ng panibagong kimchi.
Ganoon ba.
Balita ko nga binigyan mo sila ng limang palayok
ng mustasa at dahon ng sibuyas na kimchi no'ng huli.
Hindi naman 'yon nakakapagod gawin,
at ginawa ko lang 'yon para pampalipas ng oras.
Pero mukhang inaabangan na nila ang kimchi ko.
Mukhang 'di naman sila gipit sa kimchi.
Hindi na kailangan ang lahat nang ito.
Natatakot lang sila na hayagang humingi sa akin.
Hindi naman ako tanga.
Dapat bigyan ko pa sila.
Kailangan ko pa ng bawang.
Babalik ako.
Hala, sinabihan ako ng lahat na pigilan siya.
Kaya pala sinabi ni Madam Park na mababaliw siya nito.
Napakarami nito para itapon.
Papahirapan lang nito ang kakain.
Oo nga.
Panginoon, kailangan ko ng labanos.
Puwede ko bang gamitin ang mga iyon?
Sige.
Pero kukulangin na ako para makagawa ng labanos na kimchi.
Ano ka ba. Sapat na ito.
Mas mapapahalagahan nila ito kung hindi ito marami.
Totoo iyan.
-Maupo ka. -Sige po.
Nalulungkot ka ba matapos mong bumaba mula sa pagiging pinuno?
Inaalagaan ko ang bukirin at ang mga bulaklak.
Gumagawa rin ako ng gawaing bahay. Nakakatuwa ang lahat.
Marami kang naitanim na buto ng kamantigi.
Si Senyorito Jang
ay malubha pa rin.
Ikinalulungkot ko
na kailangan ko pa ring manatili sa tabi niya ngayong taon.
Nauunawaan ko.
Tatlong taon na ang nakakaraan,
inako mo ang lahat at bumaba ka sa puwesto.
Hindi kita pinigilan.
Sa halip, buong tapang kitang pinasalamatan.
Gumaan lamang ang loob ko dahil ang aking senyorito…
ay pinatawad.
Hindi pa natin nababalatan ang bawang, umiiyak ka na.
Babalatan natin lahat ng ito.
Oo.
Babalatan ko lahat para sa iyo.
Pero magiging napakapait ng kimchi kung ilalagay mo silang lahat.
Mas marami, mas malasa ito.
Kailangan ko rin ng bawang, kaya ibigay mo sa akin ang kalahati.
Magiging malasa pa kaya ang kimchi?
Sobra na ang kalahati.
Ganoon ba.
Naghahanda para sa isang kasalan ang Jinyowon?
Naaalala mo ba kung paano natin inilagay
ang mga regalo sa kasal ni Binibining Jin sa isang imbakan?
Ipinababalik ito ngayon ng Jinyowon.
Mukhang may ikakasal.
Pero kung may isang ikakasal mula sa pamilya ng Jin,
iyon ay si Binibining Jin lamang.
Naitakda na ang araw ng kasal?
Biglaan naman ito, Ina.
Hindi naging madali ang paghahanap ng manliligaw.
Kailangan niyang sumunod sa akin.
Ina.
Bakit napakalupit mo?
Gaya ng inaasahan ko,
siya ay hindi si Bu-yeon,
kundi 'yong isang babae?
Jin Cho-yeon.
Siya si Bu-yeon.
Patay na ang orihinal na kaluluwa
nang makuha natin ang katawan mula sa lawa tatlong taon na ang nakararaan.
Ang katawang iyon ay sa anak ko, kay Jin Bu-yeon.
Bu-yeon.
Opo, Ina.
Ikakasal ako?
Ibig sabihin ba noon ay aalis ako sa silid na ito?
Magiging bahagi siya ng pamilya.
Sa oras na dumating ang iyong asawa para sa kasal,
patuloy kang maninirahan sa silid na ito.
Kung hindi ako makakalabas dito, bakit ako dapat ikasal?
Dahil kailangan natin ng babae na mamumuno sa Jinyowon sa hinaharap.
Ang mga batang may pinakamalakas na kapangyarihan
ay laging nagmumula sa panganay na anak na babae.
Magsilang ka ng magandang anak na babae na may malakas na kapangyarihan.
Kung gayon, inaasahan n'yong mananatili akong nakakulong dito at manganganak lang?
Hindi.
Ayaw ko ng ganoong uri ng kasal.
Napagdesisyonan na ito.
Susundin mo lang ang mga utos ko.
Kung ikakasal ako gaya ng gusto mo,
habang-buhay akong makukulong dito.
Bu-yeon.
Inabot ng maraming taon para mahanap kitang muli.
Pakasalan mo ang lalaking pinili ko para sa iyo
at manatili ka sa tabi ko habang-buhay.
Ina.
Sino po ang pakakasalan
ni Ate?
Nagmula siya sa pamilya ng Seo sa Moog ng Seoho.
Panandalian siyang mananatili sa Chwiseonru pagdating niya.
Magaganap ang kasalan sa bahay ng kaniyang tiyo.
Isa siyang mahusay na mapapangasawa.
Malapit na tayong makarating sa Moog ng Daeho.
Tatlong taon na nga ba ang nakalipas?
Oo.
Hindi ko alam na aabot nang ganito katagal bago ako makabalik.
Pero Yul.
Bakit ka pinagbawalan ni Maestro Heo na bumalik sa Moog ng Daeho?
Duda ako na may ginawa kang gulo.
May nakaalitan ka ba sa Songrim?
Pinapangalagaan niya ako.
At duwag naman ako kaya ako nakinig.
Dahil sa kasalukuyang tagtuyot, bumaba ang dami ng tubig.
Humina ang enerhiya nito.
Narinig ko na balak nilang magsagawa muli ng seremonya para sa lawa.
Pag-uusapan ito ng Nagkakaisang Kapulungan.
Pero para magawa 'yon,
kailangan nila ang tulong ng mga babaylan ng Jinyowon.
Si Jang Uk ng Songrim
ang nakahuli at nakakuha sa kaluluwa ng ika-29 na soul shifter,
Gaya ng dati,
bibisitahin siya ng Mahal na Prinsipe at gagantimpalaan ng 1,000 gintong nyang.
Hayaan ninyong si Cheonbugwan
ang maghatid sa mga ito sa halip na ang Kaniyang Kamahalan simula ngayon.
Tumatanggi ako.
Hinihiling ko na ang Mahal na Prinsipe ang magbigay nito kay Uk gaya ng dati.
Patuloy na kumikita ng 1,000 gintong nyang si Jang Uk.
Kapag nagpatuloy ito, siya na ang magiging pinakamayamang tao sa Daeho.
Kung iyon ang halaga ng pagtanggap ng papuri,
gawin mo ito nang may kasiyahan.
Naniniwala ang mga mamamayan ng Daeho na inutusan mo si Jang Uk
na patayin ang lahat ng mga halimaw.
Pinupuri ka nila sa pagkakasilang sa ilalim ng Bituin ng Hari.
Sa kabilang banda,
tinatawag nilang halimaw si Uk na hinuhuli ang ibang mga halimaw.
Natatakot sila sa kaniya at iniiwasan siya.
Ginawa niya iyon sa sarili niya.
Bakit niya bitbit ang espada ni Naksu na minsang pumatay sa kaniya?
Sabi ng iba ay dala-dala niya ang matinding poot,
habang ang iba ay sinasabing labis siyang umiibig sa kaniya.
Ano sa inyong palagay, Kamahalan?
Baliw siya.
Pinili niyang dalhin ang espada ni Naksu
at pumatay ng mga soul shifter na kagaya rin niya.
Nagbabadya siya ng kapahamakan.
Iyan ang pakiramdam ng mga tao sa kaniya ngayon.
Hindi ba iyon ang gusto mo sa simula pa lang?
Namumuhay siya sa buhay na nais mo para sa kaniya.
Kaya pakiusap dalawin mo siya,
at ikaw mismo ang pumuri at bumati sa nakakatakot na baliw na iyon.
Nakakalungkot dumalaw sa wala na ngayong laman na Jeongjingak.
Dahil umalis na lahat ng mga salamangkero maliban kay Jang Uk,
maaaring kaniya ang enerhiyang pumupuno sa lugar na ito.
Narinig kong laging madilim at malamig ang lugar kung nasaan siya.
Narito ako para gantimpalaan ka sa pagpatay sa soul shifter.
Salamat, Kamahalan.
Maaari mong iwanan ito at umalis.
Ang lakas ng loob niyang hindi ito personal na tanggapin.
Pababalikin ko po ba siya?
Hindi na.
Balita ko sinundan mo ang soul shifter sa loob ng Jinyowon.
Paano ka nakapasok kung ipinagbabawal nilang pumasok ang mga tagalabas?
Walang makakapigil sa akin na pumunta kahit saan.
At sanay na ako sa pakiramdam na hindi ako katanggap-tanggap.
Kaya ba mag-isa kang umiinom sa madilim at malungkot na lugar na ito?
Dating malapit si Park Dang-gu sa iyo.
Gayon pa man,
hindi ko siya masisisi. Nasira ang kasal niya dahil sa iyo.
At si Seo Yul ay nasa Moog ng Seoho.
Lahat daw ng mga salamangkero ng Jeongjingak ay umalis dahil sa iyo.
Nag-iisa ka nga talaga.
Mas maiging diretsuhin ko na kaysa pagtakpan pa ang mga bagay.
Hoy, bakit ang tapang ng alak na iniinom mo?
Natutunaw ang mga lamang-loob ko.
Pilitin mong inumin iyan.
Poprotektahan ka ng alak sa lamig na ibinubuga ng mga multo.
Mga multo?
Pero ito ang Jeongjingak.
Hindi mo ba nabalitaan?
Sinusundan ako ng mga multo kahit saan.
Ano?
Pero may araw pa.
Kalokohan iyan.
Puwede kang umalis kung hindi ka komportable.
'Di ka dapat pumunta rito dahil sa pangungulila sa akin.
Bakit ako ang gusto mong magbigay ng gantimpala sa 'yo
kung alam mong 'di ako komportable?
Hindi ka salat sa pera.
Nakakagaan sa pakiramdam ko na gamitin ang kapangyarihang 'to
para pagbayaran ang mga kasalanan ko at magantimpalaan.
Ako ang nakikinabang sa pagpaparusa at pagbibigay sa 'yo ng gantimpala.
Para siguro akong tanga sa 'yo.
Ito ang hindi ko gusto sa iyo.
Hinahamak at kinukutya mo ako para sa mga bagay na hinahangad ko.
Iyon ang nagpapasama ng loob ko.
At nararapat lamang.
Iyon mismo ang dahilan kaya ko ito ginagawa.
Lubha akong nakakatakot para gawan ng kahangalan.
Ngunit ayaw mong tanggapin na ginagawa ko ito dahil sa lakas ko.
Sigurado akong naliligalig ka dahil dito.
Tama ka.
Nakakainis ka gaya ng isang salubsob sa aking daliri.
Isang salubsob sa iyong daliri?
Kalokohan.
Sinabi ba ni Jin Mu na isipin mo
iyon tungkol sa akin para gumaan ang pakiramdam mo?
Hindi ba masyado akong malakas…
at napakahalaga para maging isang salubsob lamang?
Nauunawaan kong bigo ka, pero hindi ikaw ang biktima rito.
Ang salubsob na iyon ay hindi
hihigit ang sakit
kaysa sa espada sa aking dibdib.
Magkita tayong muli kapag napatay ko na ang susunod na soul shifter.
Nawala si Bu-yeon?
Tingnan mo ito, binibini.
Maaaring umakyat siya gamit ito
at tumakas sa bintana.
Bakit nasa dingding ang mga ito?
Paano niya nagawa iyon?
Hindi ako sigurado.
Kailangan natin siyang mahanap bago malaman ni Ina.
Suot niya ang pulseras na pangsubaybay.
Maaaring magtagal, pero mahahanap natin siya.
Noong huli, nahuli nila ako sa loob ng apat na oras.
Kailangang kung makita ang katipan ko bago iyon.
Nagmula siya sa pamilya ng Seo sa Moog ng Seoho.
Panandalian siyang mananatili sa Chwiseonru pagdating niya.
Chwiseonru.
Isang lalaki mula sa pamilya ng Seo na manggagaling sa Moog ng Seoho?
Tama iyon.
Nalaman kong dito siya mananatili.
Oo. May mga nakalaan nga kami para doon.
Dalawa sila. Alin sa kanila ang hinahanap mo?
Isang lalaking mahusay na mapapangasawa.
Ganoon ba.
Kung gayon, marahil si Senyorito Seo Yul iyon.
Seo Yul?
Hindi mo ba siya kilala?
Mukhang hindi ka nagmula sa Moog ng Daeho.
Kilala siya ng bawat babae dito.
Hindi ko maaaring ihayag ang impormasyon ng bisita sa isang estranghero.
Puwede mo bang sabihin sa akin ang detalye?
Tingnan mo kung tunay ito o hindi.
Opo, binibini.
May apat na lalaki
sa Daeho Fortress na gustong pakasalan ng lahat ng kababaihan.
Una.
Ang prinsipe na balang araw ay uupo sa trono.
Ang Mahal na Prinsipeng Go Won.
Wala siyang asawa, pero hindi lahat ay maaaari siyang pakasalan.
Ang susunod ay mula sa pinakamayamang pamilya dito.
Ang bagong pinuno ng Songrim, si Park Dang-gu.
Nasira ang kasal niya sa huling sandali.
Pero hindi na mahalaga iyon.
Ang ikatlong kandidato ay si Seo Yul.
Nagmula siya sa iginagalang na pamilya at walang kakulangan.
Subalit ang bayan niya ay ang Moog ng Seoho.
Napakalayo nito.
At ang panghuli, ay si Jang Uk.
Siya na marahil ang pinakamalakas na lalaki sa buong mundo ngayon.
Pero hindi ko siya irerekomenda.
Bakit hindi?
'Di ka dapat makipagkita sa lalaking may nakaraang kasingsakit ng saksak sa dibdib.
Sa mga lalaking iyon, narito ka para makipagkita kay Seo Yul, tama?
Sa palagay ko.
Kailan siya darating?
Parating na ang bangkang nanggaling sa Moog ng Seoho.
Maya-maya lang ay narito na siya.
Siya nga pala, ano ang kaugnayan mo sa kaniya?
Nabanggit mo na magiging asawa siya. Ikaw ba ang kaniyang mapapangasawa?
Pagpapasiyahan ko lamang iyan
pagkatapos naming magkita at pag-usapan ito.
Grabe, malakas ang loob mo.
Hindi mo siya makukuha sa ganda lamang.
Mula ka sa aling pamilya?
Madam.
Tunay nga ito,
pero ito ang sagisag ng Jinyowon.
Galing sa Jinyowon ang inaalok niya?
Siguro magnanakaw siya.
Binibini.
Ano ang kaugnayan mo sa Jinyowon?
Kahina-hinala.
Kailangan kong pumunta roon para tingnan kung sa iyo talaga ito.
Hulihin siya! Hulihin ang magnanakaw na iyon!
Magandang araw, pinuno.
-Nandito na ba si Yul? -Hindi pa ba siya dumarating.
Darating siya sakay ng isang bangka.
Baka manggagaling siya doon.
Kung wala siyang kakulangan,
malamang guwapo rin siya.
Paumanhin. Nagmula ka ba sa pamilyang Seo?
Hindi. Pero nais kong malaman ang pangalan mo.
Kung gayon, kalimutan mo na.
Aalis na ang bangkang ito na patungong Bisan-dong sa kabisera.
Kumusta ka na,
Senyorito Seo?
-Paalam. -Paalam.
Kapag tinanggap ng mapapangasawa ko ang nais ng aking ina,
makukulong ako doon habang-buhay.
Kailangan ko siyang makausap bago ako mahuli.
Ano'ng gagawin ko?
Tingnan mo banda roon.
Hindi ba si Jang Uk 'yon?
Oo, ang taong yelong bato.
Siya si Senyorito Jang mula sa pamilyang Jang.
Ang lalaking iyon ba ay si Jang Uk?
-Oo, siya nga. -Oo.
Jang Uk.
Ang ika-apat na kandidato.
Siya na marahil ang pinakamalakas na lalaki sa buong mundo ngayon.
Ang pinakamalakas na lalaki?
Narinig ko na iniiwasan ka ng mga tao.
Totoo pala.
Mukhang tagumpay ang pagtakas mo.
Tama. Ang sabi mo ito ay pamamasyal lang.
Oo, salamat sa iyo.
May naaamoy akong masarap.
Puwede ba akong makahingi ng ganoon?
'Wag na. Wala akong pera.
Narito na po ang matapang n'yong alak.
Paumanhin.
Gusto ko ng ganoon.
Opo.
Salamat, Jang Uk.
Paano mo nalaman ang pangalan ko?
Aksidente ko itong nalaman
habang hinahanap ko ang katipan ko.
Katipan?
Malapit na akong ikasal.
Titira siya sa Jinyowon.
Lilipat doon pati asawa ng karaniwang babaylan?
Hindi.
Tanging tagapagmana ng pamilya Jin ang makakagawa no'n.
Pero si Jin Cho-yeon iyon.
Siya ang ikalawang anak na babae.
Ang magiging pinuno ng Jinyowon
ay ako, ang panganay na anak.
Jin Bu-yeon.
Ano? Sino ka?
Matagal na siyang patay.
Sinabi ko na sa iyo na matagal na akong namatay.
Ikinulong ako doon dahil hindi ako dapat nabuhay
sa simula pa lang.
Nais ng aking ina na lihim na lumipat ang mapapangasawa ko.
Gusto niyang magsilang ako ng isang tagapagmana.
Pero kung ikakasal ako, makukulong ako sa silid na iyon habang-buhay.
Kung gayon, ikaw si Jin Bu-yeon.
At gusto mong tumakas at hindi magpakasal?
Hindi ako puwedeng umalis.
Kaya nais kong mahanap ang katipan ko at hingin ang tulong niya.
Pero may naisip ako.
Dapat akong humanap ng asawa na babagay sa akin.
Pinag-uusapan na rin lang natin,
Jang Uk.
Pakakasalan mo ba ako?
Ano?
Gusto kong ikaw ang maging asawa ko.
Wala nang mga salamangkero na nagsasanay sa Jeongjingak.
Si Uk na lang.
Pero siya ang dahilan
kaya umalis ang lahat.
Una akong umalis.
Umalis akong mag-isa…
habang kayong dalawa ang pinakanahihirapan.
Patawad.
Nahihirapan ka rin.
Alam mo,
hindi ba?
Na siya si Naksu.
Oo.
Si Uk ang unang nakakilala sa kaniya.
Pero ako ang unang nakilala ni Naksu.
Minsan pa lang tayong nagkita, pero gusto mong pakasalan kita?
Nababaliw ka na yata.
-Hindi kita dapat tinulungang tumakas. -Hindi ako nababaliw.
Kaya mong labanan ang aking ina.
At may hidwaan kayo ng Jinyowon.
Kung ikakasal tayo, baka palayasin niya ako.
Iyan mismo ang gusto ko.
'Di ako makapaniwalang makikita ko ang perpektong mapapangasawa.
'Di ako makapaniwalang makikita ko ang pinakabaliw na mapapangasawa
na minsan ko pa lang nakita.
-Nakikita mo ako bilang mapapangasawa? -Hindi.
Tumingin ka sa mata ko.
Tingnan mo ako at pag-isipan ito.
Ayaw mo ba akong pakasalan?
Bakit?
Kasi…
Ako ang pinakamaganda.
Mababaliw ako sa iyo.
Hindi maikakaila
na nililingon nila ako saanman ako magpunta.
Sigurado akong nakita mo rin 'yon.
Oo, maganda ka.
Sana ay makahanap ka ng tugma sa ganda mong iyan.
Masiyahan ka sa manok.
Jang Uk.
Ikaw.
Sa tingin mo ba ay mahina ako?
Tama na.
Mukhang masarap 'yan.
Magsaya ka sa pamamasyal at umuwi ka na.
Lagot. Malapit na nila akong mahuli.
May isang bagay na gumugulo sa akin.
Sa nakikita kong determinasyon nila na mahanap ka,
mukhang hindi ka lamang isang hamak na babaylan.
Ikaw ba talaga si Jin Bu-yeon?
Oo, ako nga.
Matagal na siyang nawawala.
Pero natagpuan nila ako tatlong taon na ang nakararaan.
May nahanap din silang huwad na anak noon.
Kung huwad ako, bakit nila ako itatago sa mga nakalipas na taon?
Ako ang tunay na Bu-yeon.
Sa bagay, narinig ko nga
na nakakakita ng enerhiya si Bu-yeon.
At nakita mo ang yelong bato sa loob ko.
Tama.
Ako ang panganay na anak na may pinakamalakas na kapangyarihan.
Kung hindi ka naaantig ng ganda ko,
tingnan mo ang kakayahan ko.
Baka kailanganin mo ang tulong ko balang araw.
Sige.
Kung kailangan ko ng tulong mo,
hahanapin kita.
Ikakasal ako sa kabilugan ng buwan ngayong buwan.
At kapag nangyari iyon, hindi na ako makakalabas sa silid na iyon.
Kailangan ko ng bagong mapapangasawa para iwasan 'yon.
Nais kong pumunta ka at ilayo ako.
Maghihintay ako.
Pakiusap, puntahan mo ako.
Jang Uk.
Mukhang iniiwasan ka ng lahat.
Magpakasal ka na hangga't puwede pa.
Handa akong pakasalan ka.
Kalimutan mo na iyon.
Nariyan ka pala.
Tayo na.
Kumusta po kayo, pinuno?
Hindi na ako ang pinuno ng Songrim.
Si Dang-gu na ang pinuno ngayon.
Ano ba.
Tiyo.
Naiilang ako kapag may tumatawag sa akin nang ganoon.
Puwede bang bawiin mo ang posisyon
at hayaan mong tulungan na lang kita?
Huwag na.
Ang sarap na ng buhay ko.
Anong pinagkakaabalahan mo ngayon?
Nagsasaka ako at gumagawa ng gawaing bahay.
Yul.
Naghanda ako ng piging para sa iyo.
Ikaw ba ang nagluto, Tiyo?
Kailangan niya ring matikman.
Yul, maaasahan mo ito.
Tama siya. Hindi puwedeng ako lang ang biktima.
Kailangang matikman mo rin.
Heto ang isa pang biktima.
Bumalik ka.
Oo, bumalik ako.
Hinukay ko ang deodeok na ito, dinagdagan ko ng kaunting katas ng pulang sili
at inihaw ito.
Hindi ba mabango?
Deodeok po ito?
Hindi ko alam.
Mukhang matabang ang panlasa ni Yul.
Tama? Subukan mong namnamin.
Kakaiba ang amoy nito.
Tunay akong nagpapasalamat sa inyong kabaitan.
Pero hindi ko na ito kayang kainin.
Nauunawaan ko.
Marahil ay hindi mo ito gusto.
-Tama. -Tama.
Uubusin nina Dang-gu at Uk ang natitira.
Natutuwa akong makita kayong tatlo
na nakaupong muli sa harapan ko.
Uminom tayo.
-Kumain ka pa. -Kumain ka pa.
Alam ni Park Dang-gu
na naghahanda tayo para sa kasal?
Opo, binibini.
Narinig ko na tinatanong niya kung sino ang ikakasal.
Dahil hindi niya alam ang tungkol kay Ate,
kailangan nating sabihin sa kaniyang ako.
Mahal kita, Jin Cho-yeon.
Sana ay maging masaya ka!
Gustong-gusto kitang makita…
Patutulugin ko na siya.
-Sige. -Jin Cho-yeon…
-Mahal kita, Jin Cho-yeon. -Paalam.
Mahal na mahal kita…
Ang kawawang batang iyon.
Sa kalasingan niyang iyan,
mukhang tama si Sang-ho na may magaganap na kasalan sa Jinyowon.
May kasalan talagang magaganap sa Jinyowon?
Narinig ko na nagdala sila ng mga regalong pangkasal.
Isinara nila ang kanilang tarangkahan at nanahimik sa nakaraang tatlong taon.
Mukhang lihim ding gaganapin ang kasalan.
Alam n'yo ba kung sino ang ikakasal?
Si Jin Cho-yeon, malamang.
Siya lang ang nag-iisang anak na babae ng pamilya.
May panganay na anak na babae rin.
Pero patay na siya.
Sinusubukan niyang kunin ang yelong bato na nakatago sa lawa
nang tangayin siya ng tubig.
Inamin ng ama niya
ang lahat bago siya namatay.
Nakapanghihinayang ang kaniyang kamatayan.
Sa kapangyarihan niyang taglay sa mura niyang edad,
marahil ay naging kasinglakas siya ni Jin Seol-ran,
ang pangunahing pinuno ng Jiyowon.
Kung ang isang babaylan
na kasinglakas ni Jin Seol-ran ang nabubuhay,
maaari ba niyang alisin ang yelong bato sa akin?
Kung kaya niya,
gugustuhin mo ba iyon?
Buhay ka dahil sa batong iyon.
Sinabi mong dapat winasak
ang yelong bato dahil walang tao ang makakapigil sa kapangyarihan nito.
Oo.
Tama ka.
Lubha itong makapangyarihan…
para sa akin.
Sinabi sa akin ni Madam Kim
na masakit para sa kanya ang panoorin kang mamuhay
nang may sugatang puso.
Napakasakit pa rin ba?
Dapat namatay na ako noon.
Bilang tao,
namatay na dapat ako noon.
Sa palagay mo ba, magagamot ang sugatan mong puso
kapag inalis ang yelong bato?
Pero kapag ginawa mo iyon,
mamamatay ka.
Kahit papaano…
maiaalis ko ang bigat sa aking balikat at sa wakas ay magiging payapa na.
Tiyo,
ikakasal ka ba?
Hindi mo sinabi sa akin.
Lihim ito, kaya hindi ko masabi sa iyo.
Pakakasalan ko ang panganay na anak ng Jinyowon, si Jin Bu-yeon.
Tradisyon nating gawin ang kasalan sa lugar ng lalaki
pagkatapos ay bumalik sa Jinyowon kasama siya.
Ano 'yan?
Isang talulot?
Dumating ito sa akin noong desperado ako.
Sana bumalik ito.
Alam kong ayaw mo, pero hindi ka na dapat tumakas ulit.
Alam ko.
Naghihintay ako.
Naghihintay? Para kanino?
Para sa mapapangasawa ko.
Pakiusap, dumating ka at ilayo mo ako.
Nakaalis na sa Jinyowon si Ate
at maya-maya ay darating na siya.
Siya ba ang pakakasalan ni Ate ngayong gabi?
Oo.
Siya ang pinsan ni Heneral Seo ng Moog ng Seoho
at ng Reyna.
Maagang namatay ang magulang niya
at wala siyang masasandalan.
Kailangan niya ang tulong natin,
kaya nakasisiguro ako na magiging maayos siya.
Hindi niya magagawang
palayain ang kapatid ko.
Mukhang hindi siya darating.
Sabi ko na nga ba.
Alam kong darating ka.
Maaari kang mapakinabangan.
Sabi ko sa iyo mapapakinabangan ako.
Tara na.
Sige.
Tara na, mahal kong asawa.
ALCHEMY OF SOULS IKALAWANG YUGTO
Alam mo kasi, wala akong matandaan bago ang Jinyowon.
Suyurin ninyo ang buong Songrim at hanapin si Park Dang-gu.
Akala ko para kay Binibining Jin ang kasalan.
Kahit gusto kong guluhin ang seremonya, hindi ko ito ginawa.
SINUMAN ANG MAKAKITA SA BABAENG ITO AY BABAYARAN NANG MALAKI
Nalaman din ng buong mundo ang tungkol kay Bu-yeon.
Hihilingin mo ba sa kaniya na alisin ang yelong bato para sa iyo?
Nagkita na ba tayo noon?
Ano ba ang kailangan mo sa akin?
Kailangan ko lang ang kapangyarihan mo. Kaya kailangan kita.
Ang pagsasalin ng subtitle ay ginawa ni Ivy Grace Quinto